**LIKOVNA KULTURA 24.4.2020.**

 **Boja – Dizajn**

* **Danas učimo kako upotrijebiti već korištene predmete i stvoriti nešto novo, funkcionalno od njih.**
1. Danas na poseban način govorimo o planetu Zemlji jer na njoj živimo. Ugrožena je ponajprije neodgovornim ponašanjem svojih stanovnika. Jedan od velikih problema ogromne su količine smeća. Mi se trudimo razvrstavati, reciklirati ono što se može i pomoći našoj Zemlji da ostane što čišća.
2. Što napraviti sa stvarima koje smo iskoristili i koje nam ne trebaju?

**EVO PRIJEDLOGA I DANAŠNJEG LIKOVNOG ZADATKA!**

Sada ću ti pokazati kako možeš napravili nešto sasvim novo od predmeta koji ti više ne trebaju.

**Za današnju aktivnost trebaš:**

* plastičnu kanticu za vrhnje, mileram…
* kartonsku rolu na koju je namotan kuhinjski ubrus
* plastične cjevčice
* kolaž-papir, krep-papir
* malo rafije ili neku vrpcu, umjetnu travu
* kamenčiće
* škare
* ljepilo.

Pripremi sve potrebno.



Kanticu obloži plastičnim cjevčicama. Cjevčice su dulje pa ih škarama skrati. Kako ti ne bi klizile, uzmi običnu rastezljivu gumicu i stavi je oko kantice. Ovako izgleda gotova, pripremljena kantica.





Kartonsku rolu oboji zelenom temperom ili omotaj u zeleni kolaž-papir – kako želiš. To je stabljika budućeg cvijeta.



Izaberi boju cvijeta, uzmi kolaž-papir i trgaj ga na uske kratke trake koje zatim izgužvaj u sitne „kuglice“.



Ljepilom zalijepi „kuglice“ papira na rolu tako da dobiješ cvijet nalik zumbulu – lijepi gornju polovicu role, sa svih strana. Od zelenog kolaž-papira izreži dva listića i zalijepi ih na stabljiku.

  

U pripremljenu kanticu stavi kamenčiće ili malo zemlje, nešto što će učvrstit stabljiku cvijeta kad bude u kantici – tegli.

Oko nove teglice stavi rafiju ili ukrasnu vrpcu, po kamenčićima ili zemlji postavi umjetnu travu ili nešto što odabereš i tvoj cvijet u tegli je gotov**.**

 ****

Sasvim je poseban ukras stolu, prozoru… Neka bude tako, a živo cvijeće pusti da raste, cvjeta u prirodi i uljepšava naš planet Zemlju.

Za izvršenje ovog likovnog zadatka imate 4 dana(utorak).

Sretno! Fotografiju cvijeta pošalji u virtualnu učionicu.